**הנחיות מפורטות להגשת הצעת המחקר למעבר לשלב ב בתואר שלישי**

יש להגיש את תכנית המחקר לוועדה היחידתית בשני עותקים מודפסים, בהיקף של כ- 15-30 עמודים, לא כולל תקציר ורשימת מקורות, כתובים ברווח שורה וחצי, בגודל גופן 12 ועם שוליים של 2 ס"מ לפחות משני צדי העמוד.

**את תכנית המחקר אפשר להגיש בעברית או באנגלית.**

לתכנית המחקר יצורפו 3 עותקים של תקציר באורך של עד עמוד בעותק קשיח. כמו כן, יצורפו קורות חיים ורשימת פרסומים ב-3 עותקים.

**התכנית תכיל התייחסות מפורשת ומפורטת לעניינים הבאים**:

1. נושא המחקר

2. תקציר

3. רקע מדעי

4. היפותזות העבודה העיקריות ותרומתו המשוערת של המחקר לאור מחקרים קודמים שנעשו בתחום זה.

5. השיטה

6. תוצאות ראשוניות

7. רשימת מקורות (רק פרסומים שקיימת אליהם התייחסות בתכנית המחקר)

לתכנית יש להוסיף עמוד שער ועליו כותרת העבודה המוצעת, בעברית ובאנגלית (ראו דוגמא בסוף המסמך). הכותרת תופיע פעם נוספת, בעברית ובאנגלית, בעמוד הראשון של תכנית המחקר.

**הנחיות לכתיבת קורות חיים**

1. בראש קורות החיים יופיעו שם תלמיד המחקר ותאריך חיבור המסמך.
2. קורות החיים יוגשו בשפה העברית.
3. את קורות החיים יש להגיש ב-3 עותקים מודפסים .
4. יש לכלול במסמך את הסעיפים הבאים:
5. פרטים אישיים (שם, ת.ז., כתובת, מס' טלפון, דואל)
6. תאריך ומקום הלידה
7. תאריך העלייה והארץ שממנה עלה התלמיד
8. שמות בתי הספר בציון תאריך ההתחלה והסיום
9. שמות המוסדות להשכלה גבוהה שבהם למד בציון מקצועות הלימוד, התארים ותאריכי ההתחלה והסיום. יש לציין את נושא העבודה לתואר "מוסמך" ואת שם המדריך.
10. מקומות העבודה בציון התפקיד ותקופת העבודה
11. פירוט קורסים והשתלמויות
12. השתתפות בכנסים מדעיים ופעילות מדעית ומקצועית אחרת

**הנחיות לעריכת רשימת הפרסומים**

1. בראש רשימת הפרסומים יופיעו שם תלמיד/ת המחקר והתאריך.
2. הרשימה תכלול את הסעיפים הבאים:
3. מאמרים בכתבי-עת או בכנסים מדעיים - יש לציין את הפרטים הבאים: שמות המחברים לפי סדר הופעתם, שנת הפרסום, כותרת המאמר, שם כתב-העת או הכנס, מספר הכרך, מספרי העמודים (מעמוד עד עמוד).
4. מאמרים שהתקבלו לפרסום – שמות המחברים לפי סדר הופעתם, שם המאמר, שם כתב העת.
5. ספרים - יש לציין את הפרטים הבאים: שמות המחברים לפי סדר הופעתם, שם הספר, ההוצאה, מספר הכרך (אם יש), מספר העמודים הכולל ושנת ההופעה.
6. פרקים בספרים ובקבצים מדעיים - יש לציין את הפרטים הבאים: שמות המחברים לפי סדר הופעתם, שם הספר, שם הפרק, ההוצאה, מספרי העמודים (מעמוד עד עמוד), שנת ההופעה.
7. עריכה - יש לציין את הפרטים הבאים: שמות העורכים לפי סדר הופעתם שם הספר או הקובץ, שם ההוצאה, מספר העמודים הכולל, שנת ההוצאה.
8. עבודות שהוגשו לפרסום - ראה סעיף 2.
9. דו"חות ותקצירים, הרצאות שניתנו בכנסים ובוועידות.
10. עבודות אחרות (כגון תרגומים וכו')

**דוגמא לדף השער של תכנית המחקר**:

אוניברסיטת תל אביב

הפקולטה למדעי החברה ע"ש גרשון גורדון

ביה"ס למדעי הפסיכולוגיה

הצעת לתוכנית מחקר לקראת התואר "דוקטור לפילוסופיה"

נושא העבודה

(בעברית)

(בלועזית)

מוגשת על ידי:

שם

ת.ז.

מנחה:

תאריך הגשת תכנית המחקר: